# Ali (Cantal)

Ali (Ally en francés) z-es 'na comuna auvernhata, situada dins lo departament del Cantal e la region d'Auvèrnhe-Ròse-Aups, ancianament d'Auvèrnhe.

## Geografia
### Perimètre del territòri

Comunas confrontantas de Ali :
| Brajac | Mauriac | Lo Vijan Ascoralha |
| Chaucinac | | Drujac |
| Barriac | Pleus | Santa Alària |

## Toponimia

Las fòrmas ancianas son, per luòc:
* Ali - Alys en 1653; Aly en 1659; Ali en 1671; Haly en 1674; Aliy en 1675, Alix en 1698, Ally en 1763. L'autre Ali es citat en 1307, Aly, en 1352, Ali e al sègle XVI, Alis.
Per Dauzat, Ali seriá un ancian *Allia, la villa d'un certan Allius, nom d'òme latin; mas Delamarre cita tanben un nom gallic (gal, gallés) Allios, sense se referir a Ali. Sembla pasmens improbable qu'un ancian Alha (evolucion normala de l'etime *Allia) puèscha donar Ali al sègle XVII e encara mens al sègle XIV (per L'Ali de Naut Léger). Una derivacion gallesa en -ion donariá *Alh e pas Ali : *Allion > *Alio >*Alho >*Alh. La solucion de Negre, un nom germanic d'òme Allinus, supausa un reculament de l'accent tonic : *Ali(n) > Ali.
La prononciacion modèrna es ['ali] (informator de Barriac, nascut en Corresa, a 20 km), ['aʎe] (Chaucinac), entre ['aʎe] e ['aʎi] (a Ascoralha). L'auvernhàs naut refusa normalament una finala en -i posttonic (e tanben una -l- intervocalica, qu'altèra en -g- o en -r-, mas aicí sèm a son orada meridionala, près de l'orlhagués). Aquò's tanben a notar que los parlars qu'accèptan una -lh- molhada per Ali la iodizan pels mots ordinaris (la chamjan en -i- consonantic). Per comparason, la prononciacion de Sench Ipòlit a Apchon es [sentʃ i'pɔgə] : l'ancian canton de Pleus fai transicion entre l'auvernhàs e lo lengadocian del costat del prumèir.

## Istòria

* En 1972, Ali fusionèt amb Brajac e Drinhac que venguèron de comunas associadas, mas en 1985, Brajac tornèt préner l'independéncia comunala

## Administracion

Lista dels cònsols successius :
| Periòde | Periòde | Identitat | Etiqueta | Qualitat |
| julhet 2017 | 2020 | Pascal Terrail | | |
| 2001 | julhet 2017 | Jean-Yves Bony | RPR, pueis UMP, LR | conselhèir general (2001-2015) pueis departamental (2015-), deputat (junh 2017-) |
| març de 2001 | 2001 | | | |
| Totas las donadas son pas encara conegudas. |||||
* Davant la refòrma cantonala de 2014, aplicada en 2015, la comuna èra del canton de Pleus; es ara del canton de Mauriac.

## Demografia

modificar « persona »  v · d · m 
Evolucion demografica Populacion comunala actuala (2013): 635, totala: 656 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 1 159 | 971 | 1 270 | 1 377 | 1 190 | 1 233 | 1 131 | 1 347 | 1 285 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 1 187 | 1 324 | 1 262 | 1 172 | 1 131 | 1 166 | 1 216 | 1 200 | 1 204 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 1 205 | 1 207 | 1 206 | 1 108 | 1 095 | 1 058 | 1 040 | 998 | 880 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 889 | 814 | 1 008 | 861 | 698 | 700 | Cercar | 667 | 663 682 |
| 2009 | 2010 |
| 663 682 | 658 675 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Nòtas e referéncias
### Nòtas
### Referéncias

* ↑ http://archives.cantal.fr/ark:/16075/a0113514968541ogn4B
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 12
* ↑ Xavier Delamarre, Noms de lieux celtiques de l'Europe ancienne, ed. Errance, 2012, p. 47 e 284
* ↑ enquèsta Sivadon abrial 2018
* ↑ http://cassini.ehess.fr/cassini/fr/html/fiche.php?select_resultat=552
* Portal d'Auvèrnhe